兜蟲係其中一種最大隻嘅甲蟲，有啲物種嘅成年兜蟲身長可以去到成150毫米咁大隻。同時，佢哋唔能夠咬或者用針拮人類，所以對人類完全冇害。多數物種嘅成年兜蟲公頭前方都會有一隻好大嘅角，而且隻角好大力，多數都起碼可以舉起等同自己體重幾廿倍咁重嘅物體，有報告仲試過話，有隻兜蟲公成功噉舉起等同自己體重850倍咁重嘅物體。